Държавен вестник, бр. 22, 2018 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  22
и подходът, който посредникът ще използва, 
за да разпредели справедливо тези разходи 
между портфейлите на различните клиенти.
(4) Инвестиционният посредник предоставя 
политиката по ал. 2 на клиентите си.
Чл. 40. (1) Таксата за проучване по чл. 37, 
ал. 1, т. 2:
1. зависи единствено от бюджета за проуч­
ване, определен от инвестиционния посредник 
с цел установяване на нуждата от извършване 
на проучване от трето лице по отношение на 
инвестиционните услуги, предоставяни на 
неговите клиенти, и
2. не е свързана с обема и/или стойността 
на сделките, извършени от името на клиентите.
(2) Когато таксата за проучване не се събира 
отделно, а заедно с комисионата за сделката, 
таксата за проучване трябва да е ясно раз­
граничима и да са спазени изискванията на 
чл. 37, ал. 1, т. 2 и ал. 2, чл. 38, ал. 1, чл. 39, 
ал. 1 и чл. 41, ал. 1.
(3) Инвестиционният посредник договаря 
с клиентите в договора по чл. 82 от ЗПФИ 
или в общите условия таксата за проучване, 
както е предвидена в бюджета за проучване, 
и честотата, с която тя ще се удържа от сред­
ствата на клиента през годината.
(4) Общият размер на получените такси 
за проучване не може да надвишава бюджета 
за проучване.
Чл. 41. (1) Инвестиционен посредник, който 
използва сметка за плащане за проучване, 
предоставя на клиентите:
1. информация относно предвидената в 
бюджета сума за проучване и размера на 
приблизителната такса за проучване за кли­
ента, преди да предостави инвестиционната 
услуга на клиента,
2. веднъж годишно информация относно 
всички разходи за клиента във връзка с про­
учвания от трети лица.
(2) Когато използва сметка за плащане за 
проучване, инвестиционният посредник при 
поискване от клиент или от заместник-пред­
седателя на Комисията за финансов надзор, 
ръководещ управление „Надзор на инвестици­
онната дейност“, предоставя обобщена инфор­
мация за лицата, изготвили проучванията, на 
които е платено от тази сметка, общия размер 
на плащанията през определен период, обла­
гите и услугите, получени от инвестиционния 
посредник, и начина, по който общата сума, 
изразходвана от сметката, се съотнася към 
бюджета, определен от посредника за този 
период, като се отбелязват всички отстъпки 
или прехвърляния, ако в сметката има оста­
нали парични средства.
Чл. 42. (1) За целите на чл. 38, ал. 1 бю­
джетът за проучване се управлява единствено 
от инвестиционния посредник и се основава 
на разумна оценка на нуждата от проучване 
от трето лице. Висшият ръководен персонал 
на инвестиционния посредник контролира 
разпределянето на бюджета и използването 
му в най-добрия интерес на клиентите на 
посредника.
(2) Контролът по ал. 1 включва ясна до­
кументална проследимост (одитна пътека) на 
плащанията към лицата, предоставили проуч­
вания, и начина на определяне на платените 
суми съобразно критериите за качество по 
чл. 39, ал. 1.
(3) Инвестиционният посредник увеличава 
бюджета за проучване, след като е предоставил 
на клиентите ясна информация за предвиде­
ното увеличение.
Чл. 43. Инвестиционният посредник няма 
право да използва бюджета за проучване и 
сметката за плащане за проучване за финан­
сиране на вътрешни проучвания.
Чл. 44. (1) Инвестиционен посредник, който 
предоставя услуги по изпълнение на сделки 
за сметка на клиенти, определя отделни въз­
награждения за тези услуги, които отразяват 
само разходите за изпълнението на сделката. 
Предоставянето на всяка друга облага или 
услуга от инвестиционен посредник на инвести­
ционни посредници, установени в Европейския 
съюз, подлежи на отделно възнаграждение.
(2) Предоставянето на посочените в ал. 1 
облаги или услуги и възнагражденията за 
тях не се влияят или определят от нивата на 
плащанията за услугите по изпълнение на 
сделки за сметка на клиенти.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба „договор 
за финансово обезпечение с прехвърляне на 
собствеността върху обезпечението“ е пре­
хвърлителен договор по смисъла на чл. 2, 
ал. 2 от Закона за договорите за финансово 
обезпечение.
§ 2. С тази наредба се въвеждат изисква­
нията на Делегирана директива (ЕС) 2017/593 
на Комисията от 7.04.2016 г. за допълване 
на Директива 2014/65/ЕС на Европейския 
парламент и на Съвета по отношение на 
защитата на финансовите инструменти и па­
ричните средства, принадлежащи на клиенти, 
задълженията за управление на продукти и 
правилата, приложими към предоставянето 
или получаването на такси, комисиони или 
други парични или непарични облаги.
ЗАКЛЮЧИТЕЛНИ РАЗПОРЕДБИ
§ 3. Наредбата се издава на основание 
чл. 91, ал. 6, чл. 92, ал. 3, чл. 93, ал. 3 и 5, 
чл. 94, ал. 2, чл. 95, ал. 2, чл. 101 и § 11 от 
преходните и заключителните разпоредби от 
Закона за пазарите на финансови инструменти 
и е приета с Решение № 212-Н от 28.02.2018 г. 
на Комисията за финансов надзор.
§ 4. Наредбата влиза в сила от деня на 
обнародването є в „Държавен вестник“.
Председател:
Карина Караиванова
2534